CELEX: 32015R0640
Language: hu
Date: 2015-04-23 00:00:00
Title: A Bizottság (EU) 2015/640 rendelete (2015. április 23.) adott üzembentartási típusra vonatkozó kiegészítő légialkalmassági előírásokról és a 965/2012/EU rendelet módosításáról

24.4.2015   
               
               
                  HU
               
               
                  Az Európai Unió Hivatalos Lapja
               
               
                  L 106/18
               
            A BIZOTTSÁG (EU) 2015/640 RENDELETE
      (2015. április 23.)
      adott üzembentartási típusra vonatkozó kiegészítő légialkalmassági előírásokról és a 965/2012/EU rendelet módosításáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 5. cikke (5) bekezdése e) pontjának vi. alpontjára,
      mivel:
      
                  (1)
               
               
                  A Bizottságnak a 216/2008/EK rendelet értelmében az Európai Repülésbiztonsági Ügynökség (továbbiakban: „az Ügynökség”) támogatásával el kell fogadnia a szükséges végrehajtási szabályokat az egész Unióra érvényes közös légialkalmassági követelmények tekintetében.
               
            
                  (2)
               
               
                  Ezek a repüléstechnikai termékek egész életciklusára kiterjedő követelmények adott üzembentartási típusra vonatkozó kiegészítő légialkalmassági előírásokat foglalnak magukban, melyeket a biztonság érdekében a típusalkalmassági bizonyítvány első kiadását követően kell végrehajtani.
               
            
                  (3)
               
               
                  A Társult Légügyi Hatóság által 1998. július 13-án kiadott és a 2005. december 1-jei 3. módosítással módosított JAR-26 („Az üzemben tartásra vonatkozó kiegészítő légialkalmassági előírások”) műszaki követelményeit az uniós jogba kell foglalni, mivel a Társult Légügyi Hatóság 2009. június 30-án megszűnt, és a 216/2008/EK rendelet hatályát 2008. február 20-án kiterjesztették az üzemben tartásra is.
               
            
                  (4)
               
               
                  Az egységesség és a légi alkalmasságra vonatkozó követelmények tisztázása érdekében a 965/2012/EU bizottsági rendeletet (2) ki kell egészíteni az e rendeletre való hivatkozással.
               
            
                  (5)
               
               
                  A zavartalan átmenet és a fennakadások elkerülése érdekében megfelelő átmeneti intézkedésekről kell gondoskodni.
               
            
                  (6)
               
               
                  Az e rendeletben előírt intézkedések a 216/2008/EK rendelet 19. cikke (1) bekezdésének megfelelően az Ügynökség által kiadott véleményen alapulnak.
               
            
                  (7)
               
               
                  Az e rendeletben előírt intézkedések összhangban vannak a 216/2008/EK rendelet 65. cikkével létrehozott, az Európai Repülésbiztonsági Ügynökséggel foglalkozó bizottság véleményével,
               
            ELFOGADTA EZT A RENDELETET:
      1. cikk
      Hatály
      Ez a rendelet közös kiegészítő légialkalmassági előírásokat határoz meg a következő légi járművek folyamatos légi alkalmasságának fenntartása és biztonságának növelése támogatására:
      
                  a)
               
               
                  valamely tagállamban lajstromozott légi jármű;
               
            
                  b)
               
               
                  olyan légi jármű, amelyet harmadik országban lajstromoztak, de amelyet olyan üzemben tartó használ, aki felett valamely tagállam gyakorol felügyeletet.
               
            2. cikk
      Fogalommeghatározások
      E rendelet alkalmazásában:
      a)   „maximális utasülésszám-konfiguráció”: egy adott légi járműnek a műveleti utasításban feltüntetett és üzemi célokra kialakított legnagyobb utasülésszáma, a személyzeti ülések kivételével;
      b)   „nagy repülőgép”: olyan repülőgép, amelynek engedélyezési feltételei között szerepel a „CS-25” nagy repülőgépekre vonatkozó engedélyezési előírásnak vagy ezzel egyenértékű előírásnak való megfelelés.
      3. cikk
      Adott üzembentartási típusra vonatkozó kiegészítő légialkalmassági előírások
      Azon üzemben tartóknak, akik felett valamely tagállam gyakorol felügyeletet, az 1. cikkben említett légi járművek üzemben tartása során meg kell felelniük az e rendelet I. mellékletében található előírásoknak.
      4. cikk
      A 965/2012/EU rendelet módosítása
      A 965/2012/EU rendelet III. melléklete e rendelet II. mellékletének megfelelően módosul annak érdekében, hogy e rendeletre való hivatkozást tartalmazzon.
      5. cikk
      Átmeneti rendelkezések
      Azon légi járműveket, amelyek tekintetében üzemben tartóik a 6. cikkben meghatározott alkalmazási idők előtt igazolták a Társult Légügyi Hatóság által 1998. július 13-án kiadott és a 2005. december 1-jei 3. módosítással módosított JAR-26 („Az üzemben tartásra vonatkozó kiegészítő légialkalmassági előírások”) követelményeinek való megfelelést, úgy kell tekinteni, mint amelyek megfelelnek az e rendelkezés I. mellékletében foglalt egyenértékű előírásoknak.
      Azon légi járműveken, amelyek tekintetében az első albekezdésnek megfelelően igazolták az e rendelet I mellékletének 26.50, 26.105, 26.110, 26.120, 26.150, 26.155, 26.160, 26.200 és 26.250 pontjaiban meghatározott előírásokkal egyenértékű JAR-26 követelményeknek való megfelelést, később nem szabad olyan módosítást végrehajtani, amely érintheti a vonatkozó JAR-26 követelményeknek való megfelelést.
      6. cikk
      Hatálybalépés és alkalmazás
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      Ezt a rendeletet 2015. május 14-től kell alkalmazni.
      Az I. melléklet 26.50, 26.105, 26.110, 26.120, 26.150, 26.155, 26.160, 26.200 és 26.250 pontját azonban 2017. május 14-től kell alkalmazni.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2015. április 23-án.
         
            
               a Bizottság részéről
            
            
               az elnök
            
            Jean-Claude JUNCKER
         
      
      
         (1)  HL L 79., 2008.3.19., 1. o.
      
      
         (2)  A Bizottság 2012. október 5-i 965/2012/EU rendelete a légi járművek üzemben tartásához kapcsolódó követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő meghatározásáról (HL L 296., 2012.10.25., 1. o.).
      
         I. MELLÉKLET
         
            26. RÉSZ
         
         
            AZ ÜZEMBEN TARTÁSRA VONATKOZÓ KIEGÉSZÍTŐ LÉGIALKALMASSÁGI ELŐÍRÁSOK
         
         TARTALOMJEGYZÉK
         
                     A. ALRÉSZ –
                  
                  ÁLTALÁNOS RENDELKEZÉSEK
                  
               
                     26.10
                  
                  Illetékes hatóság
                  
               
                     26.20
                  
                  Ideiglenesen működésképtelen berendezés
                  
               
                     26.30
                  
                  A megfelelés bizonyítása
                  
               
                     B. ALRÉSZ –
                  
                  NAGY REPÜLŐGÉPEK
                  
               
                     26.50
                  
                  Ülések, fekhelyek, biztonsági övek és hevederek
                  
               
                     26.100
                  
                  A vészkijáratok elhelyezkedése
                  
               
                     26.105
                  
                  Hozzáférés a vészkijáratokhoz
                  
               
                     26.110
                  
                  A vészkijáratok jelzései
                  
               
                     26.120
                  
                  Belső vészvilágítás és a vészvilágítás működése
                  
               
                     26.150
                  
                  Az utastér berendezése
                  
               
                     26.155
                  
                  A csomagtér burkolatának éghetősége
                  
               
                     26.160
                  
                  A mosdók tűzvédelme
                  
               
                     26.200
                  
                  Figyelmeztető hangjelzés a futóműre vonatkozóan
                  
               
                     26.250
                  
                  A pilótafülke ajtaját működtető rendszerek – egy fő cselekvőképtelenné válása
                  
               A. ALRÉSZ
         
            
               ÁLTALÁNOS RENDELKEZÉSEK
            
         
         
            26.10   Illetékes hatóság
         
         Az e mellékletben meghatározott rész alkalmazásában azon illetékes hatóság, amely felé az előírásoknak való megfelelést az üzemben tartónak bizonyítania kell, az azon tagállam által kijelölt hatóság, amelyben az üzemben tartó székhelye található.
         
            26.20   Ideiglenesen működésképtelen berendezés
         
         A repülés nem kezdhető meg, amennyiben a repülőgépnek az e részben előírt műszerei, berendezései vagy funkciói közül bármelyik üzemképtelen vagy hiányzik, kivéve, ha az üzemben tartónak az ORO.MLR.105 pont szerint meghatározott és az illetékes hatóság által jóváhagyott minimálisan szükséges berendezések listája (MEL) ez alól mentesítést ad.
         
            26.30   A megfelelés bizonyítása
         
         
                     a)
                  
                  
                     Az Ügynökség a 216/2008/EK rendelet 19. cikkének 2) pontjával összhangban tanúsítási előírásokat állapít meg, amelyek segítségével bizonyítható a termékek ezen rész követelményeinek való megfelelése. Ezen tanúsítási előírásoknak megfelelően részleteseknek és konkrétaknak kell lenniük ahhoz, hogy az üzemben tartó megismerhesse azokat a feltételeket, amelyek alapján az e rész követelményeinek való megfelelést bizonyítani lehet.
                  
               
                     b)
                  
                  
                     Az üzemben tartók a következőknek való megfeleléssel tudják bizonyítani az e rész követelményeinek való megfelelést:
                     
                                 i.
                              
                              
                                 az Ügynökség által kiadott, az a) bekezdésben említett részletes előírások, vagy az Ügynökség által a 21.A.16A rész szerint kiadott egyenértékű előírások; vagy
                              
                           
                                 ii.
                              
                              
                                 olyan műszaki előírások, amelyek az említett előírásokkal azonos szintű biztonságot biztosítanak.
                              
                           
               B. ALRÉSZ
         
            
               NAGY REPÜLŐGÉPEK
            
         
         
            26.50   Ülések, fekhelyek, biztonsági övek és hevederek
         
         Az 1958. január 1-jén vagy az után típusalkalmassági bizonyítványt kapott, kereskedelmi légi fuvarozásban használt nagy repülőgépek üzemben tartóinak biztosítaniuk kell, hogy a repülő- vagy a légiutas-kísérő személyzet minden tagjának ülése és annak utasbiztonsági rendszere úgy legyen konfigurálva, hogy optimális védelmi szintet biztosítson kényszerleszállás esetén, de lehetővé tegye az ott helyet foglaló számára feladatának ellátását és a gyors kijutást.
         
            26.100   A vészkijáratok elhelyezkedése
         
         Az 1999. április 1-je előtt felszerelt és jóváhagyott vészkijárat-konfigurációval rendelkező repülőgépek kivételével minden, tizenkilencet meghaladó maximális utasülésszám-konfigurációjú, kereskedelmi légi fuvarozásban használt nagy repülőgép üzemben tartóinak biztosítaniuk kell, hogy egy vagy több vészkijárat deaktiválása esetén a fennmaradó vészkijáratok közötti távolság továbbra is lehetővé tegye az eredményes evakuálást.
         
            26.105   Hozzáférés a vészkijáratokhoz
         
         Kereskedelmi légi fuvarozásban használt nagy repülőgépek üzemben tartóinak olyan eszközöket kell biztosítaniuk, amelyek elősegítik, hogy vészhelyzet esetén minden utas gyorsan és könnyen eljuthasson ülésétől bármelyik vészkijárathoz.
         
            26.110   A vészkijáratok jelzései
         
         Kereskedelmi légi fuvarozásban használt nagy repülőgépek üzemeltetőinek meg kell felelniük a következőknek:
         
                     a)
                  
                  
                     biztosítani kell az eszközöket ahhoz, hogy vészhelyzet és előre látható körülmények esetén az utastérben tartózkodó személyek könnyen megtalálhassák és működtethessék a vészkijáratokat, és könnyen hozzáférjenek azokhoz;
                  
               
                     b)
                  
                  
                     biztosítani kell az eszközöket ahhoz, hogy vészhelyzet esetén a repülőgépen kívül tartózkodó személyzet könnyen megtalálhassa és működtethesse a vészkijáratokat.
                  
               
            26.120   Belső vészvilágítás és a vészvilágítás működése
         
         Kereskedelmi légi fuvarozásban használt nagy repülőgépek üzemben tartóinak biztosítaniuk kell az eszközöket ahhoz, hogy vészhelyzet esetén a kivilágított vészkijárat-jelzések, általában az utastér és a kijáratok környékének kivilágítása, valamint a kifele vezető út alacsonyan elhelyezkedő megvilágítása segítsék az utasokat a vészkijáratok megtalálásában és az azok irányába történő haladásban.
         
            26.150   Az utastér berendezése
         
         Kereskedelmi légi fuvarozásban használt nagy repülőgépek üzemben tartóinak meg kell felelniük a következőknek:
         
                     a)
                  
                  
                     minden, az utasok és a személyzet által használt térben felhasznált anyagnak vagy berendezésnek olyan éghetőségi tulajdonságokkal kell rendelkeznie, amelyek lehetővé teszik a fedélzeti tüzek hatásának minimalizálását és a túlélési feltételek fenntartását az utastérben a légi jármű kiürítéséhez szükségessel összemérhető időtartamra;
                  
               
                     b)
                  
                  
                     a dohányzási tilalmat táblákkal kell jelezni;
                  
               
                     c)
                  
                  
                     a szeméttárolóknak olyanoknak kell lenniük, hogy biztosítsák a bennük keletkező tűz megfékezését; az ilyen tárolókon jelezni kell a füstölgő anyagok bedobásának tilalmát.
                  
               
            26.155   A csomagtér burkolatának éghetősége
         
         Az 1958. január 1-je után típusalkalmassági bizonyítványt kapott, kereskedelmi légi fuvarozásban használt nagy repülőgépek üzemben tartóinak biztosítaniuk kell, hogy a C vagy D osztályú csomagterek burkolata olyan anyagokból készüljön, amelyek megfelelőképpen megelőzik, hogy a csomagtérben keletkezett tűz hatása veszélyeztesse a légi járművet vagy az abban tartózkodó személyeket.
         
            26.160   A mosdók tűzvédelme
         
         A tizenkilencet meghaladó maximális utasülésszám-konfigurációjú, kereskedelmi légi fuvarozásban használt nagy repülőgépek üzemben tartóinak meg kell felelniük a következőknek:
         A mosdókat fel kell szerelni a következőkkel:
         
                     a)
                  
                  
                     füstérzékelők;
                  
               
                     b)
                  
                  
                     automata tűzoltási mechanizmus minden szeméttárolóban.
                  
               
            26.200   Figyelmeztető hangjelzés a futóműre vonatkozóan
         
         Kereskedelmi légi fuvarozásban használt nagy repülőgépek üzemben tartóinak biztosítaniuk kell megfelelő figyelmeztető hangjelzést adó készülék felszerelését a futóművek tekintetében annak érdekében, hogy jelentősen csökkentsék a figyelmetlenségből behúzott futóművel való leszállás valószínűségét.
         
            26.250   A pilótafülke ajtaját működtető rendszerek – egy fő cselekvőképtelenné válása
         
         Kereskedelmi légi fuvarozásban használt nagy repülőgépek üzemben tartóinak biztosítaniuk kell, hogy a pilótafülke ajtaja – amennyiben ilyen fel van szerelve – rendelkezzen olyan alternatív nyitási móddal, amely lehetővé teszi, hogy a repülőszemélyzet egy tagjának cselekvőképtelensége esetén a légiutas-kísérő személyzet tagjai bejuthassanak a pilótafülkébe.
      
      
         II. MELLÉKLET
         A 965/2012/EU rendelet III. mellékletében az ORO.AOC.100 pont c) bekezdésének 1. pontja helyébe a következő szöveg lép:
         
            
                        „1.
                     
                     
                        megfelel a 216/2008/EK rendelet IV. melléklete, e melléklet (ORO rész), e rendelet IV. melléklete (CAT rész) és V. melléklete (SPA rész), valamint az (EU) 2015/640 rendelet (*) I. melléklete (26. rész) előírásainak;